**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 220**

(protokols Nr. 7, 46. p.)

**Par nekustamā īpašuma Parka iela 2-3, Sauleskalns, Bērzaunes pagasts, pagasts, Madonas novads, nodošanu atsavināšanai, rīkojot izsoli**

Bērzaunes pagasta pārvalde rosina nodot atsavināšanai dzīvokli adresē Parka iela 2-3, Sauleskalns, Bērzaunes pag., Madonas nov., kurš ir neizmantojams. Dzīvoklis atrodas koka mājā, otrajā stāvā, viena istaba ar platību 30 m2, māja nodota ekspluatācijā 1960. gadā, minētais dzīvoklis prasa lielus finanšu ieguldījumus.

Nekustamais īpašums Parka iela 2-3, Sauleskalns, Bērzaunes pag., Madonas nov., (kadastra Nr. 7046 900 0182) ir Madonas novada pašvaldībai piederošs nekustamais īpašums, reģistrēts Vidzemes rajona tiesas Bērzaunes pagasta zemesgrāmatas nodalījumā Nr. 387 3, kas sastāv no dzīvokļa īpašuma Nr. 3 30 m² platībā un 300/1509 kopīpašuma domājamām daļām no daudzdzīvokļu mājas un zemes.

Ar 06.03.2025. Madonas pašvaldības Dzīvokļu komisijas lēmumu Nr. 34 nolemts atzīt pašvaldībai piederošā nekustamā īpašuma adresē Parka iela 2-3, Sauleskalns, Bērzaunes pag., Madonas nov., atsavināšanu publiskā izsolē.

Publiskas personas mantas atsavināšanas likuma 4. panta pirmā daļa nosaka, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.

Saskaņā ar likuma “Pašvaldību likums” 10. panta pirmās daļas 16. punktu Dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Lai izskatītu jautājumu par pašvaldības dzīvokļu īpašuma atsavināšanu, ir nepieciešama nekustamā īpašuma novērtēšana.

Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 45. panta trešo daļu, ņemot vērā 16.04.2025. Uzņēmējdarbības, teritoriālo un vides jautājumu komitejas un 23.04.2025. Finanšu un attīstības komitejas atzinumus, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu Parka iela 2-3, Sauleskalns, Bērzaunes pag., Madonas nov.
2. Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu pie sertificēta vērtētāja.
3. Pēc īpašuma novērtēšanas virzīt jautājumu par dzīvokļa īpašuma atsavināšanu, rīkojot izsoli.

Domes priekšsēdētājs A. Lungevičs

*A. Semjonova 27333721*